Nesbru videregående skole

Nesbru videregående skole er en videregående skole på Nesbru i Asker kommune i Akershus. Nesbru videregående skole er den eneste videregående skolen i Asker som har tilbud om International Baccalaureate (IB). Andre studieretninger på skolen er; alternativ opplæring TO og TBA, bygg- og anleggsteknikk, Studiespesialisering med forberedende International Baccalaureate og studiespesialisering. Opplæringstilbud Utdanningsprogram: Bygg- og anleggsteknikk International Baccalaureate (IB) Studiespesialisering Studiespesialisering med forberedende International Baccalaureate TO og TBA; tilrettelagt opplæring i mindre grupper YSK; 4-årig studiespesialisering og Bygg- og anleggsteknikk Historie Nesbru videregående skole tok i mot sine første elever i august 1980. Foruten nytilsettinger, ble lærere og ledelse overført fra Bekkestua videregående skole. Aage Eifring var skolens første rektor og fungerte frem til 1987. I 1988 tiltrådte Inger-Marit Øymo. Hun ble pensjonert i 2008, og Knut Jore kom da inn som skolens rektor. Skolens undervisningstilbud konsentrerte seg etter noen års drift rundt tre grunnpilarer: Allmene fag, estetiske fag og byggfag. Et tilrettelagt tilbud for psykisk utviklingshemmede elever (BA-klassene) startet opp i 1984. Et skoleløp som kombinerer arbeid, produksjon og opplæring (APO) startet opp i 1995. Skolen har derfor utviklet stor ekspertise innen spesialpedagogikk. Allmennfagene ble høsten 1993 supplert med et internasjonalt tilbud for de to siste skoleårene: International Baccalaureate (IB). IB er en internasjonal studieforberedende utdanning. Det legges vekt på kreativitet, fysiske prestasjoner og samfunnsengasjement. Med innføringen av Reform 94 var Nesbru tidlig ute med å tilby fordypning i mediefag innen allmenfaglig studieretning. Medier og kommunikasjon på yrkesfaglig studieretning startet opp i 2000. Utdanningsprogrammet hadde som målsetting å utvikle elevenes kreative evner innen bilder, tekst, lyd og farge. Reform 94 medførte også at Nesbru kunne, som eneste skole i vestregionen, tilby grunnkurs byggfag. Et nytt tilbygg med en ramme på 32 millioner kroner ble vedtatt av fylkets politikere. Skolen har, fra den sto ferdig høsten 1980 til dags dato, vært i en kontinuerlig utviklings- og ombyggingsprosess. I 2006 åpnet Nesbru et nytt, stort auditorium til 12 millioner kroner. I 2011 åpnet skolen en ny fløy med verksteder for bygg- og anleggsteknikk. Rektorer 2025–: Per Erik Skjelbred (fra Bleiker videregående skole) 2017–2025: Brynhild Kvestad Idland (fra Nadderud videregående skole) 2008–2017: Knut Jore (fra Bleiker videregående skole) 1988–2008: Inger-Marit Øymo 1980–1987: Aage Eifring Internasjonalisering Foruten International Baccalaureate (IB) tilbyr Nesbru videregående skole følgende: Internasjonalt Vg1 Studieprogrammet tilsvarer studiespesialiserende utdanningsprogram for Vg1 i forhold til fag og eksamen, men undervisningen foregår hovedsakelig på engelsk. I tillegg tilbys det prosjektbaserte faget “Meet the World”. MUN Våren 2002 startet skolens elever en Model United Nations gruppe, en mini-FN-klubb. Elevene arbeider med FN-problemstillinger, og forbereder deltakelse på samlinger. Skolen har blant annet vært representert i Slovakia, Kairo, Dublin, New York og Haag. FN-skole Gjennom FN-sambandet er Nesbru en FN-skole og har dermed tilgang på undervisningsmateriell, foredrag og etterutdanningskurs. Vi får tilbud om å delta i regionale FN-rollespill, og kan konkurrere om å lage en digital avis med FN som tema. UNESCO-skole Nesbru er tilknyttet UNESCO gjennom ASP-nettverket Associated Schools Project. Skolen samarbeider med andre ASP-skoler, deltar på konferanser og legger vekt på å få internasjonale temaer inn i undervisningen. EYP European Youth Parliament er et internasjonalt læringsprogram hvor elever i videregående skole møtes for å drøfte sentrale politiske spørsmål og for å lære hvordan arbeidet i internasjonale demokratiske fora foregår. Elever fra alle studieprogram kan søke. Aksjonsdag Nesbru videregående skole har i flere år samarbeidet med Kirkens Nødhjelp. På aksjonsdagen jobber elevene for å samle inn penger til skoler i Zambia. Asylmottak Nesbru videregående skole har kontakt med Hvalstad asylmottak. Gjennom fag, arbeid og kurs i regi av Menneskerettighetsakademiet møtes mennesker på tvers av språklige og kulturelle grenser. Nesbrurevyen Skolens første revy gikk av stabelen i mars 1983. Med noen få års opphold, har Nesbrurevyen vært et fast innslag i februar/mars. 2026: Det var en gang et menneske 2025: Mislykka 2024: Et ryddig kaos 2023: Turbulens 2022: Hei Bloggen! 2020: Terningkast 2019: Krakket 2018: Kleint 2017: Oppstandelsen 2014: Project 1814 2013: Skjærsilden 2012: The Loop – Chicagokoden 2011: Nabolaget 2010: Dømt 2009: ALARM – allting forandres, intet består 2008: Hot 2007: I love TV (vinner av “Revy Awards”) 2006: Game, sett, match 2005: Har du glemt det? 2004: Ett Nesbru – ett rike 2003: Alt om min farmor 2002: Kjenner du deg igjen? 2001: Røre 2000: Dressing mellom tærne Kjente elever Kåre Conradi, skuespiller Referanser Litteratur Bergan, Gunvor Øverland. En skole i tiden – En skole for fremtiden. Nesbru videregående skole 1980-2005. –Asker: [G. Øverland], 2005 – 128 s. Skjellum, Torbjørn. Vekst. Videregående opplæring i Akershus. – Akershus fylkeskommune[T. Skjellum], 2002 – 523 s. Eksterne lenker (no) Offisielt nettsted (en) Nesbru videregående skole – kategori av bilder, video eller lyd på Commons Skolens nettsider arkivert